CELEX: C2005/057/58
Language: lv
Date: 2005-03-05 00:00:00
Title: lieta T-494/04: Prasība pret Eiropas Kopienu Komisiju, ko Wineke Neirinck iesniedza 2004. gada 22. decembrī

5.3.2005   
            
            
               LV
            
            
               Eiropas Savienības Oficiālais Vēstnesis
            
            
               C 57/34
            
         Prasība pret Eiropas Kopienu Komisiju, ko Wineke Neirinck iesniedza 2004. gada 22. decembrī
   (lieta T-494/04)
   (2005/C 57/58)
   tiesvedības valoda - franču
   Eiropas Kopienu Pirmās instances tiesā 2004. gada 22. decembrī izskatīšanai ir iesniegta prasība pret Eiropas Kopienu Komisiju, ko cēla Wineke Neirinck, Brisele, kuru pārstāv Georges Vandersanden, Laure Levi un Aurore Finchelstein, avocats.
   Prasītāja prasījumi Pirmās instances tiesai ir šādi:
   
               —
            
            
               atcelt 2004. gada 4. marta lēmumu, par kuru prasītāja uzzināja ILB.1 apakšvienības (Infrastruktūru un loģistikas birojs Briselē – Politikas nekustamā īpašuma jomā īstenošana) sanāksmes laikā, saskaņā ar kuru jurista amatam nekustamā īpašuma sektorā ILB, uz kuru kandidēja prasītāja, tika pieņemta cita persona;
            
         
               —
            
            
               atcelt 2004. gada 9. marta apstiprinošo lēmumu, ar kuru prasītāja tika informēta par viņas kandidatūras noraidīšanu;
            
         
               —
            
            
               atcelt sekojošo 2004. gada 27. aprīļa lēmumu, ar kuru prasītāja tika informēta, ka viņa nav izturējusi mutvārdu pārbaudījumu, tādā veidā apstiprinot, ka amatā tikusi iecelta cita persona;
            
         
               —
            
            
               jebkurā gadījumā piešķirt 30.000 eiro prasītājas ciestā morālā un materiālā kaitējuma atlīdzināšanai, šai summai esot ex æquo et bono pagaidu novērtējumam;
            
         
               —
            
            
               piespriest Eiropas Kopienu Komisijai atlīdzināt visus izdevumus.
            
         Pamati un galvenie argumenti
   Prasītāja, kas ir Komisijas pagaidu darbiniece Infrastruktūru un loģistikas birojā Briselē (ILB), kandidēja uz jurista darbu nekustamā īpašuma sektorā ILB. Ar savu prasību viņa vēlas panākt lēmumu atcelšanu, ar kuriem tika noraidīta viņas kandidatūra un attiecīgajā amatā iecelta cita persona, kā arī viņas šķietami ciestā morālā un materiālā kaitējuma atlīdzināšanu.
   Savas prasības pamatojumam prasītāja atsaucas uz dienesta interešu neievērošanu, neieinteresētības, objektivitātes, nediskriminācijas, pārskatāmības un pamatojuma vispārējo principu pārkāpumu, kā arī uz procesuāliem pārkāpumiem. Prasītāja uzsver, ka attiecīgajā amatā ieceltā persona tika izraudzīta ārpus jebkādas likumīgas procedūras un pirms tam neveicot viņas kvalifikācijas salīdzinājumu ar prasītājas kvalifikāciju. Šajā pašā sakarā prasītāja atsaucas uz acīmredzamu kļūdu vērtējumā, kā arī uz rūpības pienākuma un labas pārvaldības pārkāpumu. Prasītāja atsaucas arī uz vienlīdzīgas attieksmes vispārējā principa pārkāpumu, atsaukdamās uz faktu, ka, atskaitot prasītāju, visi ILB palīgdarbinieki un pagaidu darbinieki, kuru līgumi beidzās 2004. gada 1. maijā, pēc šī datuma palika ILB.